WICE วิ่งกว่า 4% จับตากำไรครึ่งปีหลังโตแกร่ง ดันทั้งปีนิวไฮ-เทคนิคหนุน
WICE วิ่งกว่า 4% จับตากำไรครึ่งปีหลังโตแกร่ง ดันทั้งปีนิวไฮ 347 ลบ. รับธุรกิจขนส่งเติบโต-เทคนิคหนุน
WICE วิ่งกว่า 4% จับตากำไรครึ่งปีหลังโตแกร่ง ดันทั้งปีนิวไฮ 347 ลบ. รับธุรกิจขนส่งเติบโต-เทคนิคหนุน
4 ส.ค. 2564

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 15.19 น. อยู่ที่ 12 บาท บวก 0.50 บาท หรือ 4.35% สูงสุดที่ 12.20 บาท ต่ำสุทดี่ 11.20 บาท ด้วยมูลค่าซื้อขาย 530.79 ล้านบาท
ทั้งนี้ บล.เคทีบีเอสที ระบุในบทวิเคราะห์ (29 ก.ค.) แนะนำ “ซื้อ” ราคาเป้าหมาย 13.50 บาท อิง PER ปี 2564 ที่ 25 เท่า มองว่า WICE มีความน่าสนใจจากการได้ผลบวกจากการส่งออกที่เติบโตสูง โดยบริการหลักของ WICE เป็ นสินค้าในกลุ่มอิเล็กทรอนิกส์, ชิ้นส่วนยานยนต์และเครื่องใช้ไฟฟ้าที่ส่งออกเติบโตมากกว่า และมีการปรับค่าบริการขนส่งเพิ่มขึ้นจากความต้องการส่งออกที่สูง ขณะที่ WICE ยังสามารถจัดหาระวางสำหรับการขนส่งทางเรือและอากาศได้เพิ่มต่อเนื่อง
รวมทั้งการขนส่ง cross border ปี 2564 จะเติบโตสูง 40%-50% จากการขยายบริการเพิ่มขึ้น โดย WICE มีการลงทุนซื้อตู้คอนเทนเนอร์เพิ่มอีก 200 ใบ จากเดิมที่มี 300 ใบ และมีลูกค้าบางส่วนหันมาใช้บริการ cross border มากขึ้น ทดแทนการขนส่งทางเรือที่มีค่าขนส่งสูงขึ้น
ทั้งนี้ประเมินกำไรไตรมาส 2/2564 จะทำสถิติสูงสุดใหม่ที่ 93 ล้านบาท เติบโต 68% เมื่อเทียบจากปีก่อน และ 14% เมื่อเทียบจากไตรมาสก่อน จากมูลค่าการส่งออก-นำเข้าที่เติบโตโดดเด่น และสามารถปรับค่าบริการขนส่งเพิ่มขึ้น และรวมทั้งปี 2564 กำไรจะทำสถิติสูงสุดใหม่ที่ 347 ล้านบาท เติบโต 72% เมื่อเทียบจากปีก่อน โดยครึ่งหลังปี 2564 จะยังคงเติบโต เมื่อเทียบจากปีก่อนได้โดดเด่นต่อเนื่อง จากการเติบโตของการขนส่งทั้งทางเรือ, ทางอากาศ และ cross border
ส่วน บล.เมย์แบงก์ กิมเอ็ง (ประเทศไทย) ระบุในบทวิเคราะห์ (4 ส.ค.) ว่า WICE มีโมเมนตัมการขึ้นแข็งแกร่งแท่งเทียนเกิดรูปแบบ Big white candle เป็นการปรับตัวขึ้นต่อตามแนวโน้มเดิม มีลุ้นทำ All time high แนะนำ “ซื้อ” ประเมินแนวรับ 11.20 บาท แนวต้าน 12.40 บาท ตัดขาดทุน 10.60 บาท